**UZŅĒMĒJDARBĪBAS TEORĒTISKIE ASPEKTI**

**THEORETICAL ASPECTS OF ENTREPRENEURSHIP**

**Marija Krūmiņa**

Latvijas Universitāte

*E-pasta adrese*: *marija.krumina@gmail.com*

Šīs ziņojums ir promocijas darba “Sākumposma uzņēmējdarbība Latvijā: ekonometrisks novērtējums” sadaļa. Darba vispārējais mērķis ir analizēt sākumposma uzņēmējdarbību Latvijā un novērtēt sociālekonomisko, individuālo, makroekonomisko un citu faktoru ietekmi uz Latvijas iedzīvotāju sākumposma uzņēmējdarbības līmeni.

Ziņojumā tiek pētīta uzņēmējdarbības teoriju kā arī uzņēmējdarbības jēdziena attīstība.

Ziņojums balstās uz Latvijas un ārvalstu zinātniskās literatūras avotiem par uzņēmējdarbības, sākumposma uzņēmējdarbības un ekonomikas jautājumiem.

Ziņojumā tiek prezentēta zinātniskās literatūras analīze, salīdzinot dažādu autoru viedokļus par likumsakarībām, kas pastāv starp uzņēmējdarbības aktivitātes līmeni, biznesa cikliem un ekonomikas attīstību. Īpaši tiek izskatīta uzņēmējdarbības loma jaunās institucionālās ekonomikas kontekstā.

Tiek apskatīti līdz šim veiktie un publiski pieejamie pētījumi par jautājumiem, saistītiem ar sociālekonomisko, individuālo, makroekonomisko un citu faktoru ietekmi uz indivīda vēlmi iesaistīties uzņēmējdarbībā (gan Latvijas, gan ārvalstu, tostarp starptautisko organizāciju vai individuālu pētnieku publicētie pētījumi).

Lai radītu pamatus valsts sekmīgās uzņēmējdarbības veicināšanas pasākumu kopas izveidošanai, ir ļoti svarīga pēc iespējas detalizētāka izpratne par sākumposma uzņēmējdarbības stimulējošiem un bremzējošiem faktoriem, kā arī šo faktoru ietekmi uz dažāda veida un dažādu iedzīvotāju grupu sākumposma uzņēmējdarbību. Veikta zinātniskās literatūras un empīrisko pētījumu analīze ļaus izvēlēties piemērotu un pamatotu pieeju Latvijas sākumposma uzņēmējdarbības modelēšanai promocijas darba ietvaros. Savukārt, promocijas darba rezultāti ļaus izdarīt secinājumus par faktoriem, kas ietekmē indivīda lēmumu iesaistīties uzņēmējdarbībā, un ļaus izstrādāt ierosinājumus uzņēmējdarbības jomas attīstībai Latvijā.

**Atslēgvārdi:** *Biznesa cikls, ekonomiskās domas vēsture, sākumposma uzņēmējdarbība, uzņēmējdarbība*